已經係第4次幫襯，水準不變，餸料製作用心，例如冬菇佢就係蠔油炆冬菇，呢樣野誠意分爆燈。另外有黑栢葉，唔係咁多粉麵店有得食，不過佢d黑栢葉既口感同味道有進步空間。豬軟骨好入味，味道不錯，睇得出係佢地自己炆，不過炆得太耐有少少“鞋”。之前食粉送糖心蛋，今次送木耳，個人就鐘意糖心蛋多d。另外，之前老闆明明話果d蔥，酸菜係可以叫佢地落多d, 佢張落單紙就有我揀“少”，無得揀“多”，我唯有手寫"多"，可惜我兩次去測試過呢樣野，佢地都係當睇唔到，令人失望。